**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 04.03.2023, ora 08.00 – 05.03.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 05.03.2023, ora 07.00**

**RÂURI**

Debitele au fost în general în scădere, exceptând râurile din bazinele hidrografice: Vedea, Trotuș, Bârlad, bazinul mijlociu și inferior al Prutului și cele din Dobrogea, unde au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinele inferioare ale Jiului, Oltului, Ialomiței, Bistriței, bazinele mijlocii și inferioare ale Argeșului, Moldovei, Trotușului, Buzăului, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Vedea, Bârlad și Jijia.

Se situează peste **COTELE DE ATENȚIE** râurile la stațiile hidrometrice: Crasna – Domănești (400+91)-jud. SM, Crasna – Berveni (490+65)-jud. SM (sector îndiguit), Crișul Alb – Chișineu Criș (600+87)-jud. AR, Timiș – Grăniceri (600+58)-jud. TM și Bârzava – Partoș (50+22)-jud.TM.

Debitele vor fi în general în scădere, exceptând râurile din bazinele hidrografice: Vedea, Trotuș, Bârlad, bazinele inferioare ale Jiului, Oltului, Argeșului, Ialomiței, bazinul mijlociu și inferior al Prutului și cele din Dobrogea, unde vor fi staționare.

Sunt posibile creșteri ușoare de niveluri și debite, pe unele râuri mici din zonele de deal și munte, mai ales pe cele din bazinele superioare ale Moldovei și Bistriței, ca urmare a cedării apei din stratul de zăpadă și propagării.

Se vor menține peste **COTELE DE ATENȚIE** cursurile inferioare ale Crasnei, Crișului Alb și Bârzavei, ca urmare a propagării viiturilor formate anterior.

**DUNĂRE**

Debitul la intrarea în țară (secțiunea Baziaș) în intervalul 04.03.2023 – 05.03.2023 a fost staționar, având valoarea de 8000 m3/s, peste media multianuală a lunii februarie (5300 m3/s).

În aval de Porţile de Fier debitele au fost în creștere la Gruia și pe sectorul Bechet – Tulcea și în scădere la Calafat.

Debitul la intrarea în țară (secțiunea Baziaș) va fi staționar (8000 m3/s).

În aval de Porțile de Fier debitele vor fi în creștere pe sectoarele Gruia – Calafat și Tr. Măgurele – Tulcea, în scădere la Bechet și staționare la Corabia.

**2.** **Situația meteorologică în intervalul 04.03.2023, ora 08.00 – 05.03.2023, ora 06.00**

**ÎN ŢARĂ**

Valorile termice au crescut față de intervalul anterior în majoritatea regiunilor, astfel încât vremea a devenit caldă, chiar deosebit de caldă în Moldova. Cerul a fost variabil, mai mult senin după-amiaza și noaptea în sud și sud-est. Cu totul izolat s-au semnalat ploi slabe în nordul Transilvaniei. Vântul a prezentat intensificări la munte, cu viteze mai mari pe crestele Carpaților Orientali unde zăpada a fost spulberată (peste 100 km/h), dar și în nord-vest, centru, nord-est și est (rafale între 45 și 50 km/h), în timp ce în restul teritoriului a suflat slab și moderat. S-a menținut strat de zăpadă la munte, care la ora 20 măsura *-în platformele stațiilor meteorologice-* până la 196 cm în Munții Făgăraș și izolat în nord-vestul Moldovei (până la 2 cm). Temperaturile maxime s-au încadrat între 6 grade la Toplița și 15 grade la Apa Neagră, Râmnicu Sărat, Focșani și Iași, iar la ora 06 se înregistrau valori termice cuprinse între -4 grade la Apa Neagră, Bistrița, Curtea de Argeș, Șiria și Târgu Logrești și 7 grade la Drobeta Turnu Severin. S-a semnalat ceață, mai ales dimineața, pe arii restrânse în sud și centru și izolat în vest.

**Observație** - de ieri de la ora 06 au fost în vigoare 7 atenționări cod galben pentru fenomene meteorologice periculoase imediate, 3 emise de către SRPV Craiova, 2 emise de către SRPV Bacău și câte 1 emise de către SRPV Timișoara și SRPV Cluj.

**LA BUCUREŞTI**

Vremea a fost predominant frumoasă și a continuat să se încălzească, devenind caldă pentru această dată. Cerul a prezentat unele înnorări în primele ore ale zilei, apoi s-a înseninat, iar vântul a suflat slab și moderat. Temperatura maximă a fost de 12 grade la Afumați și Filaret și 13 grade la stația meteo Băneasa, iar la ora 06 se înregistrau -2 grade în Băneasa, 1 grad la Filaret și 2 grade la Afumați.

**3. Prognoza meteorologică în intervalul 05.03.2023, ora 08.00–06.03.2023, ora 08.00**

**ÎN ŢARĂ**

Vremea va fi în general închisă și se va răci în jumătatea de nord a țării; pe alocuri vor fi precipitații slabe, mai ales sub formă de ninsoare la munte și în Maramureș, mixte în Transilvania și în zonele deluroase și sub formă de ploaie în Câmpia de Vest. În restul teritoriului, valorile termice deși în ușoară scădere, se vor situa tot peste normele perioadei, iar cerul va avea temporar înnorări și izolat va ploua. Vântul va sufla slab și moderat, cu intensificări la munte, la altitudini mari, dar și în vestul și sud-vestul Olteniei. Temperaturile maxime se vor încadra, în general, între 3 și 13 grade, cu cele mai scăzute valori în nord-est și în depresiuni, iar cele minime între -6 și 4 grade. Dimineața și noaptea, izolat, se va semnala ceață.

**LA BUCUREŞTI**

Vremea se va menține mai caldă decât în mod normal la această dată. Temperatura maximă se va situa în jurul valorii de 12 grade, iar cea minimă va fi de 0...2 grade, ușor mai scăzută în zona periferică. Cerul va fi variabil, cu înnorări după-amiaza și în prima parte a nopții. Vântul va sufla slab și moderat.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

DIRECȚIA COMUNICARE